নবদ্বীপে সুকান্ত মজুমদারের কনভয়ে হামলা, আহত ২ বিজেপিকর্মী

নদিয়া: নবদ্বীপে কেন্দ্রীয় শিক্ষা প্রতিমন্ত্রী ডঃ সুকান্ত মজুমদারের (Sukanta Majumdar) গাড়িতে হামলা চালায় তৃণমূলের দুষ্কৃতীরা। ঘটনায় একাধিক বিজেপি কর্মী আহত হয়েছেন। আহতরা হাসপাতালে চিকিৎসাধীন। অভিযোগ ডঃ সুকান্ত মজুমদার রাস উৎসবের জন্য নদিয়ার নবদ্বীপে পৌঁছানোর সময় এবং তার গাড়িতে হামলা চালায় তৃণমূলের গুন্ডা বাহিনী। কড়া ব্যবস্থা না নেওয়া হলে বৃহত্তম প্রতিবাদ হবে বলে হুঁশিয়ারি দিচ্ছে বিজেপি।

ডঃ সুকান্ত মজুমদার রাস উৎসবের জন্য নদিয়ার নবদ্বীপে পৌঁছানোর সময় এবং তার গাড়িতে তৃণমূল বাহিনী হামলা চালায়। পরিস্থিতি সামাল দিতে নবদ্বীপ থানা থেকে বিশাল পুলিশ বাহিনী ঘটনাস্থলে পৌঁছেছে, তবুও পরিস্থিতি এখনও উত্তেজনাপূর্ণ। ঘটনায় জড়িতদের শাস্তি না দিলে বিজেপি আন্দোলন নামবেন হুশিয়ারি দেন সুকান্ত মজুমদার। এই ঘটনায় দুজন বিজেপি কর্মী গুরুতর আহত হয়েছেন বলে অভিযোগ করেছেন সুকান্ত। আহতদেরকে হাসপাতালে নিয়ে যাওয়া হয়েছে। ঘটনায় তৃণমূল আশ্রিত দুষ্কৃতি বাহিনীর যোগ রয়েছে বলে থেকে মন্তব্য সুকান্তর।

আরও পড়ুন: রাজ্যে আসছেন জাতীয় নির্বাচন কমিশনের ৩ আধিকারিক, SIR নিয়ে কী কী করবেন?

নদিয়ার তাহেরপুরে একটি কর্মসূচি ছিল সুকান্ত মজুমদারের। পরে জগদ্ধাত্রী পুজোর বিসর্জনে পুলিশের বিরুদ্ধে লাঠিপেটা করার যে অভিযোগ উঠেছে, তার প্রতিবাদে থানা ঘেরাও কর্মসূচিতে যোগ দেন সুকান্ত। এরপর পৌঁছন নবদ্বীপে। নবদ্বীপের সরকার পাড়ায় বিজেপির উদ্যোগে যাত্রী নিবাস নামে একটি কর্মসূচি চলছিল। সেখানে গিয়েছিলেন সুকান্ত মজুমদার। কর্মসূচি শেষে সেখান থেকে বেরিয়ে সুকান্তর কনভয়ের গাড়িগুলি বাস স্ট্যান্ডে মধ্যে ঘোরাতে যায়। সেই সময় বাস স্ট্যান্ডের দিক থেকে কনভয় লক্ষ করে ইট ছোড়া হয় বলে অভিযোগ। গাড়ি থেকে নেমে যান সুকান্ত। তিনি বলেন, “দুই কর্মীর মাথা ফাটিয়ে দিয়েছে। আমি পুলিশ প্রশাসনকে জানিয়ে দিতে চাই, তারা যদি কোনও কড়া ব্যবস্থা না নেয়, তাহলে রক্তের হিসেব আমরা বুঝে নেব। যদি অভিযুক্তদের গ্রেফতার না করা হয়, আগামিদিনে বৃহত্তর আন্দোলনে নামবে বিজেপি।

অন্য খবর দেখুন